
ЦЕНТРАЛНА ИЗБИРАТЕЛНА КОМИСИЯ

МЕТОДИЧЕСКИ УКАЗАНИЯ

на Централната избирателна комисия по прилагане на Изборния кодекс за секционните избирателни комисии в страната за изборите за президент и вицепрезидент на 25 октомври 2026  г. при гласуване със специализирани устройства за машинно гласуване,

приети с Решение 343-ПВР от 13 октомрви 2026 г.
І. ОБЩИ ПОЛОЖЕНИЯ        
Настоящите Методически указания целят да гарантират точното и еднакво прилагане на разпоредбите на Изборния кодекс от секционните избирателни комисии (СИК) и да дадат практически насоки при работата им в изборния процес.

Секционните избирателни комисии изпълняват правомощията си от деня на назначаването им до приключване на изборите и предаването в районните избирателни комисии (РИК) на протоколите с резултатите от гласуването и протокола от машинното гласуване, избирателните списъци, записващите технически устройства, декларации, списъци на заличените лица и за допълнително вписване на придружителите, протоколите за предаване на сгрешен формуляр и приемане на нов формуляр на протокол на СИК, протоколите с решенията на СИК и особените мнения, а в общинската администрация – на чувалите с бюлетините, с печата на СИК и останалите изборни книжа и материали.

Членовете на СИК се освобождават от служебните или трудовите им задължения за деня преди изборите, за изборния ден и за следващия ден. За това време те ползват по свой избор неплатен отпуск, който се зачита за трудов или служебен стаж по специалността, или по тяхно искане – полагащия им се платен годишен отпуск. Изплащането на възнаграждения на членовете на СИК, регистрирани като безработни и/или с право на социално подпомагане, не ги лишава от получаване на обезщетение или помощи, както и не се изисква изменение на декларираните вече от тях обстоятелства.
Членовете на СИК при изпълнение на своите функции са длъжностни лица по смисъла на Наказателния кодекс.

Членовете на СИК не могат да носят отличителни знаци на партия, коалиция или инициативен комитет, а също и да участват в предизборна агитация.
Заседанията на СИК са законни, ако на тях присъстват повече от половината от състава им.

Заседанията на СИК се ръководят от председателя, а в негово отсъствие –от заместник-председателя.

Решенията на комисията се вземат с мнозинство 2/3 от присъстващите членове.

Решенията на комисията се приемат с поименно гласуване, което се отразява в протокол, като се вписват имената на членовете, гласували „ЗА“ и „ПРОТИВ“. Не се допуска гласуване „ВЪЗДЪРЖАЛ СЕ“.
При провеждане на заседания и вземане на решения СИК съставя протокол по примерен образец – Приложение № 1 към методическите указания. 

Решенията на СИК могат да бъдат оспорени пред РИК, която се произнася в рамките на един час, но не по-късно от края на изборния ден.
Членовете на СИК са длъжни да подпишат протокола с изборните резултати след установяване на резултатите от гласуването и попълване на протокола. При отказ за подписване на протокола членовете на СИК носят административнонаказателна отговорност по Изборния кодекс.

Неподписването на протокола от член на комисията не го прави недействителен.

ІІ. ПРЕДИЗБОРEН ДЕН 
1. Получаване на изборните книжа и материали 

В предизборния ден определен с решение на РИК член и длъжностно лице от общинската администрация, определено със заповед на кмета на общината/района/кметството, предават на председателя на СИК в присъствието на зам.-председател, секретар и членове на СИК, бюлетините и другите изборни книжа и материали, както следва:
	1. Избирателен списък (Приложение № 9-ПВР)
2.…. бр. кутии – кутия за контролните разписки, избирателна кутия за хартиени бюлетини и кутия за отрязъците с номерата от бюлетините. В СИК с две машини получават втора кутия за контролните разписки;
3. Кочани с хартиени бюлетини за гласуване;
4. Непрозрачен плик за сигурност с уникален номер, съдържащ …. броя ролки специализирана хартия за контролни разписки от машинно гласуване; 

5. Списък за допълнително вписване на придружителите (Приложение № 62-ПВР);
6. Списък на заличените лица (Приложение № 16-ПВР) – прикачен е към избирателния списък;
7. Списък на лицата, получили копие от подписания протокол (Приложение № 75-ПВР);
8. Протокола на СИК, запечатан в плик, и протокола по чл. 271, ал. 3 от ИК (Приложение № 79 ПВР-м и Приложение № 81- ПВР-кп). В СИК с две машини получават  второ Приложение № 81-ПВР-кп;
9. Чернова на протоколите на СИК;
10. Печат на СИК – предава се в запечатан плик, който се подписва от председателя на СИК, длъжностното лице от общинската администрация и член на РИК. Пликът с печата не се отваря в предизборния ден. Отваря се при откриване на изборния ден в секцията;
11. Протокол за маркиране на печата на СИК (Приложение № 72-ПВР);
12. Образци на декларация (Приложение № 23-ПВР);
13. Запечатан плик, съдържащ хеш код за машинното гласуване;
14. Комплект устройство за видеонаблюдение и видеозаснемане;
15.Три големи плика с надписи:

„Плик № 1-ПВР – Списъци на СИК № …“, 
„Плик № 2-ПВР – Протоколи на СИК № …“ и 
„Плик № 3-ПВР – Книжа на СИК № …“, 
които са подпечатани с печата на общината;
16. Един БЯЛ ЧУВАЛ за опаковане на контролните разписки, използваните бюлетини (когато такива са използвани) и изборни книжа;
17. Пломба за сигурност за пломбиране на белия чувал – 1 брой;
18.Опис на книжата, поставени в БЕЛИЯ ЧУВАЛ (Приложение № 7 към методическите указания);
19. Един черен чувал за опаковане на помощни и технически материали;
20. Прозрачен плик – 1 брой за поставяне на смарткарти и 2 броя прозрачни пликове за поставяне на флашпамети от машинно гласуване;
21.Образци на протоколи от заседание на СИК (Приложение 1 към методическите указания);
22.Протоколи за предаване и приемане на специализирано устройство за машинно гласуване, констативни протоколи и протокол за наличие на предпоставки по чл. 269 ИК (приложения 2, 3, 3а, 4 и 5 към методическите указания);
23. Отличителни знаци за членовете на СИК;
24. Копирна техника, консумативи и други помощни и технически материали.


Председателят на СИК (при отсъствие на председателя, на зам.-председателя или на секретаря на СИК), член на РИК, определен с нейно решение, и кметът на общината/района/кметството или определено от него със заповед длъжностно лице от общинската администрация подписват:

- протокол за предаване и приемане на избирателния списък на СИК (Приложение № 63-ПВР);

- протокол за предаване и приемане на изборните книжа и материали на СИК (Приложение № 67-ПВР). 

Фабричният номер на формуляра на протокола за установяване на изборните резултати се вписва в т. 7  от протокола за предаването и приемането на изборните книжа и материали (Приложение № 67-ПВР). Ако има разлика във фабричните номера на отделните листи на протокола, това обстоятелство се описва в предавателния протокол. В т. 7 от протокола за предаването и приемането на изборните книжа и материали (Приложение № 67-ПВР) се вписа и фабричният номер на протокола по чл. 271, ал. 3 ИК (Приложение № 81-ПВР-кп). 

В СИК с две машини фабричният номер на втория протокол се изписва пак в реда по т. 7 от Приложение № 67-ПВР под първия номер.
В протокола за предаването и приемането на изборните книжа и материали (Приложение № 67-ПВР) в т. 3 в текста „Кочан от №… до №…“ се вписват първият и последният фабричен номер на бюлетините от съответния кочан. В т. 4 се вписва номерът от непрозрачния плик за сигурност, а в т. 12 се вписва фабричният номер на получената пломба за сигурност.

Формулярът на протокола за установяване на изборните резултати се предава запечатан в плик по начин, който позволява да се види само фабричният му номер. Пликът се подпечатва и подписва от членовете на РИК преди поставяне в него на формуляра на протокола. По същия начин се предава и формулярът на протокола по чл. 271, ал. 3 ИК, също в запечетан плик.  
Печатът на СИК се предава в запечатан плик, който се подписва от председателя на СИК, длъжностното лице от общинската администрация и член на РИК. Пликът с печата не се отваря в предизборния ден. Отваря се при откриване на изборния ден в секцията.
Протоколът за предаване и приемане на избирателния списък и протоколът за предаване и приемане изборните книжа и материали се съставят и подписват в три еднообразни екземпляра – за СИК, за РИК и за общинската/районната администрация.

След подписване на протоколите отговорността за опазване на изборните книжа и материали носят членовете на СИК.

Забранява се предварителното раздаване на изборни книжа и материали.

2. Получаване на специализирано устройство за машинно гласуване

В предизборния ден на куфара, в който се намира машината за гласуване, има етикет с номера и адреса на секцията.

Ако номерът на доставената машина за гласуване не съответства на номера на секцията, не се подписва приемно-предавателен протокол, но се съставя констативен протокол за установеното несъответствие, за което незабавно се уведомява РИК, която уведомява ЦИК. По същия начин се процедира, когато има несъответствие между идентификационния номер на машината и номера на куфара.

Представител на „Сиела Норма“ АД предава на председателя на СИК в присъствието на зам.-председател, секретар и членове на СИК следното:
	1. Машина за гласуване с изписан идентификационен номер и с поставени пломби на съответните отделения; с прегради (странични капаци, прикрепени към машината), захранващ кабел с адаптер и 2 броя флашпамети, поставени в обособено запечатано отделение на машината;
2. Батерия за резервно захранване на машината и кабел за свързване на батерията с машината;
3. Пет броя смарткарти (2 броя за членовете на СИК и 3 броя за избирателите);
4. Запечатан плик с ПИН код;
5. Един брой електрически удължител;
6. Резервни пломби за запечатване на СУЕМГ.


Извършват се следните действия:

Техникът на „Сиела Норма“ АД предоставя телефонния си номер на СИК, която го предоставя на РИК.

Членовете на СИК разпечатват плика за сигурност, в който са ролките, и предоставят една ролка със специализирана хартия за машинно гласуване на техника, за което СИК съставя констативен протокол в свободен текст, в който се вписва уникалният номер на плика.
Техникът на „Сиела Норма“ АД в присъствието на членовете на СИК инсталира машината за гласуване и поставя в нея ролка специализирана хартия, предоставена му от СИК. Останалите ролки се съхраняват заедно с плика за сигурност от СИК.
Техникът  на „Сиела Норма“ АД в присъствието на членовете на СИК инсталира и тества машината за гласуване. След тестването машината разпечатва разписка за текущо състояние. Хеш кодът от разписката за текущо състояние се сравнява с хеш код, който е получен в запечатан плик. В случай че хеш кодът не съвпада, незабавно се уведомява РИК, която уведомява ЦИК.

Разписката за текущо състояние, петте карти и ПИН кодът се поставят в плик, който се запечатва и се подписва от присъстващите членове на СИК.

След предаване на машината и извършване на действията, описани по-горе, председателят и секретарят на СИК и представителят на „Сиела Норма“ АД подписват протокол за предаване и приемане на специализирано устройство за машинно гласуване (Приложение № 2 към методическите указания). Протоколът се съставя и подписва в  три еднообразни екземпляра – един за СИК и два за „Сиела Норма“ АД.
В избирателни секции, определени с решение на ЦИК, се инсталират по 2 машини за гласуване. Втората машина трябва да е комплектувана по същия начин, като първата машина и за втората машина се съставя и подписва отделен приемно-предавателен протокол. Пликовете, в които се поставят разписката за текущо състояние, петте карти и ПИН кодът, се надписват съответно „Машина 1 с идент. № ..........................“ и „Машина 2 с идент. № ..........................“. 

ВНИМАНИЕ: Смарткартите и ПИН кодът работят само с машината, за която са предназначени!
3. Действия по подготовка в изборното помещение
Изборните помещения се оборудват от общинската администрация с работни места за членовете на СИК, за да се осигури свободно поставяне на машината за гласуване и оборудването към нея, избирателните списъци, печата на СИК, кутията за разписките от машинното гласуване (кутия за хартиени бюлетини, в случай че секцията премине към гласуване на хартиени бюлетини) както и копирната техника и други материали. Осигуряват се и места за наблюдатели, застъпници, представители на партии и инициативни комитети, които да имат пряка видимост.

Машината за гласуване се поставя извън паравана, върху подходяща маса, която да осигурява нормална видимост (на нивото на погледа) на избирателя към екрана, така че да се осигури тайната на гласуването и гласуването на избиратели с увредено зрение или със затруднения в придвижването. В случай че машината е поставена на ниска маса, пред нея се поставя стол за избирателя. 

Мястото се обособява по начин гарантиращ захранване на машината от електрическата мрежа.

В секции с 2 машини машините НЕ СЕ ПОСТАВЯТ непосредствено една до друга, а се разполагат така, че да позволяват свободно придвижване на избирателите до тях, като се запазва тайната на гласуването на всеки избирател.

За всяка машина се поставя отделна кутия за разписките от машинното гласуване, така че да е невъзможно избирател, гласувал на едната машина, да пусне разписката в кутията на другата машина. Кутиите за разписките се разполагат пред СИК по начин, който осигурява пряка видимост и контрол от страна на СИК. На кутията се поставя надпис „Контролни разписки от машина 1“, а в СИК с две машини на всяка една кутия се поставят надписи: „Контролни разписки от машина 1“ и „Контролни разписки от машина 2“.

Членовете на СИК подреждат масите, столовете, паравана  и останалите помощни материали, които ще се използват в изборния ден, по начин и ред, позволяващ незабавното започване на изборния ден. 

Пликът с печата на СИК  не се отваря в предизборния ден. Пликът се отваря преди откриване на изборния ден (неделя).
Наред с по-гореизброеното в помещението се обособява място за гласуване с хартиени бюлетини чрез поставяне на параван, който осигурява тайната на вота и нормалното протичане на гласуването, като зад гърба на избирателя не могат да застават членове на СИК и лица, които имат право да присъстват в изборното помещение. Параванът се използва САМО при преустановяване на машинното гласуване и преминаване към гласуване само с хартиени бюлетини. 

В паравана за гласуване се поставят: 

- химикалка, пишеща със син цвят;
- табло, на което с големи букви е указано, че избирателят може да изрази своя вот само със знак „Х“ или „V“, поставени с химикалка, пишеща със син цвят.
Хартиените бюлетини, кутията за отрязъците с номерата на бюлетините и кутията за гласуване с хартиени бюлетини се поставят ВСТРАНИ от работните места на членовете на СИК и се използват САМО в случай на преустановяване на машинното гласуване и преминаване към гласуване с хартиени бюлетини. Бюлетините не се откъсват от кочана предварително преди началото на изборния ден.
В помещението се подготвя прозрачна избирателна кутия с надпис „Хартиени бюлетини“, която в изборния ден се използва САМО, в случай че машинното гласуване е преустановено и СИК е преминала към  гласуване само с хартиени бюлетини.

Кутията за отрязъците с номерата на бюлетините се приготвя, която в изборния ден се използва САМО в случай, че машинното гласуване е преустановено и СИК е преминала към  гласуване само с хартиени бюлетини.
4. Действия по подготовка на пространството пред изборното помещение и на сградата, в която се помещава избирателната секция

4.1. След получаване на изборните книжа и материали всяка СИК е длъжна да сложи пред изборното помещение информационно табло, на което поставя:

- образец от бюлетината за гласуване (за целта СИК ползва бюлетина за гласуване, като върху лицевата ѝ страна със синя химикалка се изписва текст „ОБРАЗЕЦ“). Образецът се изготвя и поставя на таблото при откриването на изборния ден;
- указателна табела, че в секцията се гласува със специализирано устройство за машинно гласуване; 

- табло с указания относно начина на гласуване с машината;

- телефоните за връзка и подаване на сигнали до районно управление на МВР и до дежурния районен прокурор;

- телефон за връзка с РИК;
- всички писмени решения на СИК;

- табло, в което е указано, че избирателят може да изрази своя вот само със знак „Х“ или „V“, поставени с химикалка, пишеща със син цвят, което се поставя само при преустановяване на машинното гласуване и преминаване към гласуване с хартиени бюлетини;

- указателна табела, на която се изписва номерът на секцията и отдолу – административните адреси от населеното място, които обхваща секцията. 
4.2. На видно място на входа на сградата, в която се помещават СИК, се поставят указателни табели, върху които се изписват номерата на секциите в сградата и етажът, на който се намират. 

4.3. На всеки етаж в сградата се поставят указателни табели с номерата и местонахождението на избирателните секции на съответния етаж. 

4.4. На входа на сградата, в която се помещават СИК, се поставят табела и други обозначителни знаци, които да насочат избирателите с увредено зрение или със затруднения в придвижването към секцията за гласуване на избиратели с увредено зрение или със затруднения в придвижването. 

Непосредствено пред определената секция за гласуване на избиратели с увредено зрение или със затруднения в придвижването се поставя табела, на която се отбелязват допълнителното предназначение на секцията и международният знак за лица с увреждания.

5. Охрана на изборните помещения

След проверката и подреждането на изборното помещение присъстващите членове на СИК го заключват и запечатват с хартиена лента (подпечатана с печата на общината), на която се подписват. 

Изборните помещения се охраняват отвън от служители на Министерството на вътрешните работи.

6. Съдействие от кмета на общината/района
Кметът снабдява СИК със списък с имената на членовете на СИК и телефонните номера за връзка помежду им, както и телефоните за връзка с РИК и с общинската администрация.

Кметът осигурява транспортното средство за придвижване на членовете на СИК до РИК за предаване на протоколите с резултатите от гласуването и другите изборни книжа.

ІІІ. ИЗБОРЕН ДЕН 
1. Откриване на изборния ден
Изборният ден се открива в 7:00 ч., но не по-късно от 8:00 ч. (ако в 7:00 ч. не са се явили повече от половината членове на СИК).

2. Отваряне на изборното помещение 
Членовете на СИК следва да се съберат пред секцията поне 15 минути преди 7:00 ч. При липса на член на комисията по телефона се установява дали ще се яви, или не.

За да се отвори изборното помещение, трябва да присъстват повече от половината членове на комисията. 
	Брой на назначените членове на СИК
	9
	8
	7
	6
	5

	Брой на присъстващите членове, необходими за отваряне на изборното помещение
	5
	5
	4
	4
	3


Ако не са се явили повече от половината от членовете на комисията – НЕ СЕ ОТВАРЯ изборното помещение. Председателят на СИК уведомява РИК кой член на СИК отсъства. Председателят на СИК трябва да разполага с телефонните номера на членовете на СИК и РИК (снабдява се от общинската администрация предварително). 

Ако в 7:00 ч. са се явили повече от половината от членовете на комисията, но не се е явил председателят, изборното помещение се разпечатва и изборният ден се открива от заместник-председателя, за което се уведомява РИК. Това обстоятелство се вписва и в протоколите на секционната избирателна комисия с изборните резултати.
Ако до 8:00 ч. не се явят членове на СИК, тогава РИК назначава нови членове на мястото на неявилите се от същата квота. 
При отсъствие на председателя РИК назначава зам.-председателя за председател, а член на СИК за зам.-председател. При отсъствие на зам.-председателя или на секретаря РИК назначава член на СИК да заеме съответната длъжност. При отсъствие и на тримата членове от ръководството на СИК РИК назначава председател, зам.-председател и секретар на СИК.
3. Действия след отварянето на помещението

3.1.Проверява се дали книжата и материалите са във вида, в който са оставени в предизборния ден от СИК.

3.2. Кутията за контролните разписки се затваря и запечатва с хартиени ленти, подписани от присъстващите членове на СИК и подпечатани с печата на СИК.
3.2. Членовете на СИК разпределят помежду си функциите, които ще изпълняват в изборния ден, с решение, за което се съставя протокол.
 3.3. Председателят на СИК или член, определен с решение на комисията, разпечатва плика с печата на комисията. Печатът се маркира по уникален начин (като се наранява част от него на произволно място, без да се премахват числа и букви от него). За маркирането се съставя протокол – Приложение № 81-ПВР, който съдържа най-малко три отпечатъка от маркирания печат и се подписва от присъстващите членове на СИК.
3.4. Председателят разпечатва пакета с бюлетините, откъсва една бюлетина от кочана, като върху лицевата ѝ страна с големи букви по диагонал изписва думата „ОБРАЗЕЦ“ и я залепва на таблото пред избирателната секция, след което бюлетините се прибират ВСТРАНИ от работните места на СИК.
4. Действията по активиране на всяка машина за гласуване са следните:
4.1. Машината за гласуване се стартира след включване в електрическата мрежа чрез натискане на бутон, разположен от лявата ѝ страна (намира се зад капаче). 
4.2. След стартиране на машината капачето се пломбира с пластмасова пломба, намираща се в куфара.
4.3. Една от картите с надпис „Член на СИК“ се поставя в отвора на машината, разположен в долната ѝ част.
4.4. На екрана с пръст се въвежда ПИН кодът.

4.5. След появата на надпис „Откриване на изборния ден“, той се докосва с пръст, след което се въвежда отново ПИН кодът.

4.6. Изчаква се отпечатването на системна разписка и начален протокол, който удостоверява, че с машината не е гласувано.

4.7. Докосва се надписът „Приключи“ и се изважда картата от машината, която вече е активирана за гласуване.

ВНИМАНИЕ! Системната разписка по т. 4.6 се сравнява с  хеш кода, получен в запечатания плик, а след това системната разписка се поставя на видно място в изборното помещение.
В случай че хеш кодът не съвпада, незабавно се уведомява РИК, която уведомява ЦИК.   

В избирателни секции с две машини за гласуване всяка машина се активира само със смарткарта и ПИН код от нейния комплект.

След приключване на подготовката председателят обявява изборния ден за открит и гласуването започва. 
Членовете на СИК са длъжни да поставят и носят предоставените им отличителни знаци, съответстващи на длъжността им, по образец, утвърден от ЦИК.
5. Допускане на избирателите до гласуване. Дописване на избиратели

Допускане на избирателите до гласуване
Секционната избирателна комисия допуска избирателите в изборното помещение по ред, позволяващ нормалното протичане на изборния процес. 

Избирателите удостоверяват самоличността си пред СИК с лична карта или личен (зелен) паспорт – само за родените до 31.12.1931 г. включително. Не се допуска гласуване със свидетелство за управление на МПС или международен паспорт. 
Избиратели, които са в избирателния списък и са с редовен документ за самоличност, се допускат до гласуване по следния ред:

1. Избирателят предава на член на СИК документа си за самоличност.
2. Членът на СИК сравнява имената и постоянния адрес от личната карта (зеления паспорт) с отпечатаните имена и постоянен адрес в избирателния списък. Ако се установи разлика в някое от имената (при съвпадане на постоянния адрес), в графата „Забележки“ на избирателния списък се вписват имената от документа за самоличност.
3. Членът на СИК вписва в избирателния списък ЕГН, вида и номера на документа за самоличност, без да чете и да диктува на глас.
4. Избирателят се допуска до гласуване, като документът за самоличност остава в комисията.
Когато личната карта е с изтекъл срок, изгубена или в процес на издаване, тогава избирателят може да гласува само ако представи на СИК оригинално удостоверение за издаване на лични документи по чл. 263, ал. 1 ИК със снимка, издадено от съответното районно управление на МВР. В такъв случай, след като избирателят гласува и се подпише в избирателния списък, членът на СИК изписва върху удостоверението следния текст: „гласувал в избирателна секция №… на 25 октомври 2026 г.“ и връща удостоверението на избирателя.
Дописване на избиратели в допълнителна страница (под черта) на избирателния списък СИК извършва само в описаните по-долу случаи, като следва посочените действия.
Ако избирател не фигурира в избирателния списък по постоянния си адрес по лична карта, първо проверете дали е включен в списъка на заличените лица. 

Лице, което фигурира в списъка на заличените лица на основание:

- „МВнР“ и „УГДМ“ – се дописва в избирателния списък под черта само ако постоянният му адрес по лична карта е на територията на избирателната секция и попълни и подпише декларация (Приложение № 23-ПВР). Декларацията и удостоверението се прилагат към избирателния списък. 

- „ПО“, „МП“, „НА“ – се дописва в избирателния списък под черта само ако постоянният му адрес по лична карта е на територията на избирателната секция и представи удостоверение по чл. 40 ИК (Приложение № 24-ПВР). Удостоверението и декларацията се прилагат към избирателния списък, като в графа „Забележки“ се изписват думите:„издадено удостоверение“.

Ако избирателят е в избирателния списък, но е зачертан (такъв избирател не е в списъка на заличените лица). Това означава, че такива избиратели са вписани в списъците на лечебни заведения, места за задържане и др. Такъв избирател се дописва само ако представи удостоверение, издадено от от съответното заведение и попълни декларация (Приложение № 23-ПВР). Удостоверението и декларацията се прилагат към избирателния списък.

Ако избирател не фигурира в избирателния списък по постоянния си адрес по лична карта и не фигурира в списъка на заличените лица –  се дописва в избирателния списък под черта само ако постоянният му адрес по лична карта е на територията на избирателната секция и подпише декларация (Приложение № 23-ПВР). Декларацията се прилага към избирателния списък. 

Членовете на СИК, охраната на СИК и лицата по поддръжка на машините за гласуване се дописват само ако не са в избирателния списък и ако попълнят декларация (Приложение № 23-ПВР). Декларацията се прилага към избирателния списък.

Избиратели с удостоверение за гласуване на друго място (УГДМ) (Приложение № 26-ПВР). Тези избиратели се дописват, като УГДМ се прилага към избирателния списък. Преди да се приложи, УГДМ се ксерокопира, като копието се предоставя на избирателя, подписано от председател и секретар на СИК и подпечатана с печата на СИК, и върху УГДМ се изписват думите: „гласувал в СИК №……… на 25 октомври 2026“. Копието ще послужи на избирателя да упражни правото си на глас при евентуален нов избор (балотаж).
Избиратели с увредено зрение или със затруднения в придвижването. Те могат да гласуват в избрана от тях секция. Дописват се, ако попълнят декларация (Приложение № 23-ПВР). Декларацията се прилага към избирателния списък.
Студенти (редовно обучение), докторанти и ученици, които не фигурират в избирателния списък. Тези избиратели се дописват, ако изпълняват следните условия: имат навършени 18 години включително в деня на гласуване, учат в населеното място; постоянният им адрес е извън населеното място; имат заверена за семестъра (за учебната година) книжка или документ, удостоверяващ редовното обучение; попълнят декларация (Приложение № 23-ПВР). Декларацията се прилага към избирателния списък, а в книжката/документа се изписват думите: „гласувал в СИК №……… на 25 октомври 2026” и се подписват от председател и секретар на СИК.

СИК предоставя на избирателите образец на декларация (Приложение № 23-ПВР).
Ако не е налице някой от случаите, посочени по-горе, избирателят не се дописва в допълнителна страница под черта на избирателния списък.

Отказът на СИК да извърши дописване е писмен, връчва се на избирателя, който може да оспорва отказа  пред РИК.
След приключване на гласуването председателят и секретарят на СИК се подписват под последното име на вписаните в допълнителната страница избиратели и прилагат към избирателния списък всички декларации и удостоверения.
Допускане на гласуване с придружител 

Избирател с увредено зрение, с увреден слух или с друго увреждане, което не му позволява да извърши сам необходимите действия при гласуването, може да поиска и да посочи придружител, който да го подпомогне при гласуването. Избирателят не е длъжен да представи документ от ТЕЛК/НЕЛК.

Неграмотността не е основание за гласуване с придружител.
Допускането на избирател да гласува с придружител е по решение на председателя на СИК. Член от комисията може да оспори решението на председателя. По оспорването СИК се произнася с решение и съставя протокол. 

При гласуване на избирател с придружител СИК вписва трите имена на придружителя в графа „Забележки“ на избирателния списък срещу името на избирателя.

Придружителят не се подписва в избирателния списък. Данните на придружителя се вписват и в списъка за допълнително вписване на придружителите. След гласуването придружителят се подписва само в този списък и получава документа си за самоличност.
Когато увреждането не позволява на избирателя да се подпише, в полето за подпис член на СИК изписва думата „гласувал“ и се подписва. Това обстоятелство се отбелязва в графата „Забележки“ на избирателния списък и в протокола на СИК. 

След приключване на гласуването списъкът за допълнително вписване на придружителите се подписва от председателя и секретаря на СИК.

Не могат да бъдат придружители следните категории лица: член на избирателна комисия, кандидат, представител на партия и инициативен комитет, застъпник, наблюдател, анкетьор и охрана. Едно лице не може да бъде придружител на повече от двама избиратели.
ВАЖНО! Документът за самоличност на избирателя се връща само след като пусне контролната разписка в кутията за разписките от машинното гласуване, върне смарткартата и положи подпис в избирателния списък!


ГЛАСУВАНЕ ЧРЕЗ МАШИНА ЗА ГЛАСУВАНЕ
	Гласуването се извършва по следния начин:

1. След вписване на данните на избирателя в избирателния списък член на СИК подава на избирателя смарткарта с надпис „Избирател“ със златистия чип нагоре, като с тази карта не трябва да е гласувал предишният избирател.

2. Избирателят поставя картата за гласуване в машината с чипа напред, като на екрана се показва бюлетина, идентична с хартиената бюлетина, като избирателят отбелязва по еднозначен начин своя вот чрез докосване на екрана. След потвърждаване на направения избор от машината се отпечатва контролна разписка.

3. Избирателят проверява в контролната разписка данните за своя избор, сгъва разписката с текста навътре и задължително я пуска в кутията за разписките от машинното гласуване. Връща смарткартата с надпис „Избирател“, подписва се в избирателния списък, получава документа си за самоличност и напуска изборното помещение.
4. Когато избирателят изпитва затруднение с гласуването и не предприема действия по гласуване пред машината, член на СИК му оказва съдействие от не по-малко от 2 метра разстояние, без да има видимост върху екрана и без да влияе върху вота на избирателя и при запазване тайната на вота.


Когато кутията за контролните разписки се напълни, върху нейния отвор се залепва хартиена лента с подписите на членовете на СИК и подпечатана.
Пълната кутия остава на масата. Запечатва се втора кутия и гласуването продължава.
6. Действия при проблеми с машината за гласуване
В случай че машината за гласуване не стартира в началото на изборния ден или спре работа по време на изборния ден, се извършват следните действия:
6.1. Председателят на СИК уведомява незабавно РИК, колцентъра на „Сиела Норма“ АД и техника на „Сиела Норма“ АД за нестартирането или за спиране на работата на машината за гласуване.
6.2. СИК съставя констативен протокол (Приложение № 4 към методическите указания), в който се описват часът на спирането на работата на машината, часът на уведомяване на колцентъра и на техника и часът на неговото пристигане.
6.3. Техникът на „Сиела Норма“ АД попълва в констативния протокол каква е причината за спирането на машината.

6.4. След отстраняване на техническите причини гласуването чрез машина продължава, като в констативния протокол се отбелязва часът на продължаване на машинното гласуване. Констативният протокол се прилага към протокола на СИК.
6.5. В случай, когато техническите причини не могат да бъдат отстранени, СИК попълва протокол за наличие на предпоставки по чл. 269 ИК (Приложение № 5 към методическите указания), незабавно уведомява РИК и СИК преминава към гласуване САМО с хартиени бюлетини. 

В СИК с две машини преминаването към гласуване с хартиени бюлетини се допуска САМО когато и за втората машина са налице технически причини, които не могат да бъдат отстранени. За втората машина се съставя отделен протокол за наличие на предпоставки по чл. 269 ИК (Приложение № 5 към методическите указания).
6.6. СИК изпраща копие на протоколите за наличие на предпоставки по чл. 269 ИК (Приложение № 5 към методическите указания) на РИК, която от своя страна уведомява ЦИК за преустановеното гласуване на машина. РИК води списък на секциите, в които машината за гласуване е преустановила работа.
6.7. В края на изборния ден РИК изпраща списъка на ЦИК заедно с копия на всички съставени протоколи (Приложение № 4 и Приложение № 5).
6.8. Непреодолими външни обстоятелства по чл. 269 ИК са налице, когато поради непредвидими действия или събития машинното гласуване бъде препятствано до степен на невъзможност да бъде произведено по определения технологичен ред и не позволява на избирателите да упражнят правото си на глас чрез машина за гласуване.
6.9. Не са налице непреодолими външни обстоятелства по смисъла на чл. 269 ИК, когато се налага само замяна на части и продължаване на гласуването с машина за гласуване в следните случаи:
· Смяна на хартиена ролка

· Смяна на захранващ кабел

· Смяна на батерия за резервно захранване

· Смяна на ограничител (страничните капаци).
При преустановяване на електрозахранването работата на машината за гласуване продължава чрез захранване от батерията.
Не се допуска отстраняване на повреди и замяна на части на преустановили работа машини за гласуване.
ВНИМАНИЕ: В избирателна секция с 2 машини гласуването се извършва и на двете машини, като едновременно може да гласуват двама избиратели – по един на всяка машина. При преустановяване на гласуването по чл. 269 ИК на едната машина гласуването продължава с втората машина като в този случай НЕ се преминава към гласуване с хартиени бюлетини. Само когато и при втората машина се преустанови гласуването по чл. 269 ИК, едва тогава гласуването продължава само с хартиени бюлетини.

В избирателни секции с една машина за гласуване при преустановяване на гласуването по чл. 269 ИК на машината гласуването продължава с хартиени бюлетини.
7. Гласуване с хартиена бюлетина
	ВНИМАНИЕ: Гласуване с хартиена бюлетина е допустимо САМО И ЕДИНСТВЕНО когато машината е преустановила гласуването, СИК е уведомила за това обстоятелство РИК и секцията е преминала само към гласуване с хартиени бюлетини!

Гласуването се извършва по следния начин:

7.1. Член на СИК откъсва пред избирателя една бюлетина, сгъва я по такъв начин, че горният ѝ край да опира в чертата под последното поле с квадратчето „Не подкрепям никого“, без да се закрива полето с номера на бюлетината в долния край и перфорацията над него, които остават видими, като местата за полагане на печатите от СИК остават от външната видима страна на бюлетината. След това сгъва още веднъж хартиената бюлетина по същия начин, като номерът на бюлетината и перфорацията в долния край остават видими, а положеният печат остава от външната страна на бюлетината. Поставя печат на гърба на бюлетината и я подава на избирателя.
7.2. Избирателят застава зад паравана, за да упражни своя вот. Отбелязва по указания начин, сгъва бюлетината, излиза от паравана и я подава на член на СИК.
7.3.Членът на СИК сверява дали номерът върху бюлетината съответства на номера в кочана. Ако номерът съответства, подпечатва повторно бюлетината, откъсва отрязъка с номера на бюлетината и го пуска в непрозрачната кутия. Подава бюлетината на избирателя. 
Забранено е да се разгъва сгънатата бюлетина при поставяне на печата на гърба ѝ, както и при откъсване на отрязъка с номера ѝ.
7.4.Избирателят пуска бюлетината в избирателната кутия с надпис „Хартиени бюлетини“. Подписва се в избирателния списък в съответната графа. Получава документа си за самоличност от член на СИК и напуска изборното помещение.
7.5. Гласуване при сгрешена бюлетина

Ако избирателят сгреши бюлетината при попълването ѝ, той има право само веднъж да поиска втора бюлетина. Членът на СИК взема сгрешената бюлетина от избирателя, без да я разгъва, и върху гърба ѝ изписва думата „сгрешена“. Тази бюлетина се подписва от председателя, секретаря и член на комисията и се поставя печат, след което се отделя настрани. Членът на СИК подава на избирателя нова бюлетина, като я сгъва и подпечатва по вече указания ред. Избирателят може да сгреши само един път. При повторна грешка избирателят не получава нова бюлетина. В графа „Забележки“ на избирателния списък срещу името на избирателя членът на СИК отбелязва, че лицето не е гласувало, тъй като два пъти е сгрешило.
7.6. Показан или заснет вот, бюлетини с несъответстващ номер (недействителни бюлетини) 
Ако избирателят покаже своя вот, заснеме вота си или представи бюлетина с номер, несъотвестващ на номера в кочана, тази бюлетина не се пуска в избирателната кутия. На избирателя не се дава втора бюлетина и не се допуска да гласува.

При заснет вот и показан вот СИК незабавно обявява бюлетината за недействителна и отбелязва това обстоятелство върху бюлетината, както и в графа „Забележки“ на избирателния списък. Бюлетината се унищожава с надпис „Недействителна по чл. 227 ИК“ (заснет вот) или „Недействителна по чл. 228 ИК“ (показан вот).

Ако номерът върху бюлетината не съответства на номера в кочана, бюлетината се обявява за недействителна – това обстоятелство се отбелязва върху бюлетината и в графа „Забележки“ на избирателния списък, като се изписва „Бюлетина по чл. 265, ал. 5 ИК“, а избирателят не се допуска до повторно гласуване.

Ако избирателната кутия се напълни с хартиени бюлетини, върху нейния отвор се залепва хартиена лента с подписите на членовете на СИК и подпечатана. Пълната кутия остава на масата. Запечатва се втора кутия и гласуването продължава.


8. Закриване на изборния ден

Избирателите гласуват до 20 ч. Ако в 20:00 ч. пред помещението няма негласували избиратели, председателят на СИК обявява края на гласуването. Ако в 20:00 ч. пред помещението има негласували избиратели, те предават личните си карти/личния зелен паспорт на СИК и само те се допускат да гласуват, но не по-късно от 21:00 ч.

След обявяване на края на гласуването в 20:00 ч. (съответно до 21:00 ч.) не се допуска гласуване.

След обявяване на края на гласуването се извършват следните действия:

8.1. Член на СИК взима една от смарткартите с надпис „Член на СИК“ и я поставя в отвора на машината;
8.2. На екрана се въвежда ПИН кодът;
8.3. След появата на поле с надпис „Закриване на изборния ден“ полето с надписа се натиска, след което се въвежда отново ПИН кодът;
8.4. Изчаква се отпечатването на финален протокол. Финалният протокол се разпечатва в 3 екземпляра, всеки един неразделна част от трите екземпляра на секционния протокол. Освен това финалният протокол се разпечатва толкова пъти, колкото броя са необходими за кандидати, застъпници, упълномощени представители, наблюдатели и членове на СИК, поискали такъв протокол,чиито имена се вписват в списъка на лицата, получили копие на протокола                      (Приложение № 75-ПВР);
8.5. След това се докосва надписът „Приключи“, след него надписът „Изключване“, след което се изважда смарткартата от машината. 
ФИНАЛНИЯТ  ПРОТОКОЛ ОТ МАШИНАТА СЕ ПОДПИСВА ОТ ВСИЧКИ ЧЛЕНОВЕ НА СИК.

8.6. Изваждат се двете флашпамети от машината и всяка една се поставя в отделен прозрачен плик с надпис съответно „Флашпамет от машина с идент. № … на СИК №… за ИП“ и „Флашпамет от машина с идент. № … на СИК №… за ЦИК“, които се запечатват, подписват се от членовете на СИК и се подпечатват с печата на СИК;
8.7. Петте смарткарти се поставят в прозрачен плик с надпис „Смарткарти от машина с идент. № … на СИК №…“ който се запечатва, подписва се от членовете на СИК и се подпечатва с печата на СИК;
8.8. Изважда се от принтера използваната ролка специализирана хартия и заедно с резервната ролка (ако е останала такава) се опаковат в или заедно с плика за сигурност в пакет, който се надписва, подписва се от членовете на СИК и се подпечатва с печата на СИК.
В секции с две машини за гласуване от всяка една машина се отпечатва финален протокол (по начина, указан по-горе) и се приключва само със смарткарта и ПИН код от нейния комплект. В тези секции флашпаметите от всяка машина се поставят в отделни прозрачни пликове с надпис „Флашпамети от машина с идент. № …………………“, а смарткартите от всяка машина се поставят в отделен прозрачен плик с надпис „Смарткарти от машина с идент. № ………………… на СИК №…………“, както и ролките.
9. Действия на СИК преди установяване на резултатите от гласуването.
Осигуряване на видеонаблюдението и видеозаснемането при установяване на резултатите и съставянето на протокола
След обявяване края на изборния ден за осигуряване на видеонаблюдението и видеозаснемането при преброяването на контролните разписки и съставянето на протокола СИК извършва следните действия: 

9.1. Член на СИК включва устройството за видеонаблюдение, след което сканира QR кода от предоставените инструкции, като по време на видеоизлъчването устройството следва да е включено към електрозахранващата мрежа.
9.2. Устройството за видеонаблюдение със стойката се поставя върху масата, на която ще се извършва преброяването на контролните разписки и бюлетините (ако такива са използвани), по начин, който осигурява видимост към мястото, върху което се преброяват бюлетините, и към всички действия на СИК. За да се уверите, че устройството е поставено правилно, погледнете екрана;
9.3.Член на СИК постоянно следи за правилната работа на устройството и за осигуряване на ясна видимост към контролните разписки и бюлетините с отбелязания вот;
9.4. В случай на прекъсване на излъчването, сканирайте отново QR кода.
Устройството за видеонаблюдение се изключва след подписване на протокола на СИК от всички членове на СИК, включително финалния протокол от машината, обявяване на резултатите от гласуването и опаковането на книжата и материалите.
IV. УСТАНОВЯВАНЕ НА РЕЗУЛТАТИТЕ ОТ ГЛАСУВАНЕТО И ПОПЪЛВАНЕ НА ПРОТОКОЛИТЕ НА СИК
1. Попълване на протокол на СИК (Приложение № 79-ПВР-м)
Първо се работи с черновата на протокола. 
Данните върху черновата на протокола се попълват, като се спазват указанията, дадени в самия протокол, и се вписват четливо с думи и с цифри. 
Последователно в черновата на протокола на страница първа задължително се попълват следните данни: № на избирателната секция; община; населено място; кметство; административен район (само за Столична община и градовете Пловдив и Варна); № на района; трите имена на членовете на СИК; часът на откриване на изборния ден и приключване на гласуването; имената на присъствалите лица. 

Пристъпва се към попълване с думи и с цифри на данните по буква „А“ и данните по т. 1 и 2 от протокола (данни за бюлетините), както следва: 

- в буква „А“ се вписва общият брой на бюлетините, получени в предизборния ден по чл. 215 от ИК, като се вписва числото по т. 4 от протокола за предаване и приемане на изборни книжа и материали на СИК (Приложение № 67-ПВР);

- в т. 1 се вписва броят на бюлетините, унищожени от СИК (за създаване на образци за таблата пред изборното помещение и увредени механично при откъсване от кочана и др.);
- в т. 2 се вписва броят на неизползваните бюлетини.
Тези бюлетини се опаковат поотделно в пакети и се надписват, както следва:
- пакет с надпис „Бюлетини по т. 1“ (когато има такива);
- пакет с надпис „Неизползвани бюлетини на СИК № …….“.
Запечатаните пакети с бюлетините се подписват от всички членове на СИК и се подпечатват.

След това се преминава към попълване с думи и цифри на данните от  избирателния списък:

- в т. 3 се вписва броят на избирателите в избирателния списък при предаването му на СИК, като за целта се вписва числото по т. 4 от протокола за предаване и приемане на избирателния списък (Приложение № 63-ПВР);

- в т. 4 се вписва броят на избирателите, които СИК е вписала в допълнителната страница (под чертата) на избирателния списък в изборния ден;
- в т. 5 се вписва общият брой на гласувалите избиратели според положените подписи в избирателния списък, включително и подписите в допълнителната страница (под чертата) на избирателния списък. 
След като попълни посочените по-горе данни, СИК пристъпва към попълване на ЧАСТ II.
- в т. 6 се вписва броят на потвърдените гласове от машинното гласуване. За целта се вписва числото на реда „Участвали в машинно гласуване“ от финалния протокол от машинното гласуване.
КОГАТО В СИК ИМА ДВЕ МАШИНИ И ТЕ СА ИЗДАЛИ ФИНАЛНИ ПРОТОКОЛИ, В Т. 6 СЕ ВПИСВА СУМАТА ОТ ПОТВЪРДЕНИТЕ ГЛАСОВЕ ОТ ДВАТА ФИНАЛНИ ПРОТОКОЛА ОТ ДВЕТЕ МАШИНИ!

В края на протокола се отбелязва какви жалби или заявления са постъпвали до СИК и какви решения е взела СИК по тях. Описват се и се прилагат към протокола всички жалби.

Ако е получен нов протокол на СИК (Приложение № 79-ПВР-м) и е върнат сгрешеният, това обстоятелство задължително се описва.

Описва се каква е била обстановката при произвеждането на изборите.

Всички членове на СИК задължително подписват протокола, като се отбелязва в колко часа е приключило попълването му.
След като се попълни черновата в тази последователност, тогава се извършва проверка дали е изпълнена контролата и едва след това се преминава към пренасяне на данните от черновата в протокола на СИК (Приложение № 79-ПВР-м).
Секционната избирателна комисия разполага само с един секционен протокол, в който не се допускат грешки при попълването му. При допуснати грешки СИК получава нов формуляр от секционния протокол от РИК по ред, определен с отделно решение на ЦИК.

В долния десен ъгъл на всяка страница на протокола е отпечатан уникален фабричен номер и има черни правоъгълници (маркери). Около фабричните номера и черните правоъгълници (маркери) не се пише и не се поставят печати.

Върху протокола не се драска, не се използва за подложка при попълване на черновата, защото е на химизирана хартия, която оставя следи.

2. Попълване на протокол по чл. 271, ал. 3  ИК (Приложение № 81-кп)
            (контролно преброяване на контролните разписки)

Преди изваждането и преброяването на контролните разписки СИК попълва общите данни за СИК, както и идентификационен №  на машината.
След това пристъпва към преброяване на контролните разписки за партии и независими кандидати в изборите за президент и вицепрезидент на републиката. Контролните разписки се изваждат от кутията една по една и се преброяват, като общият им сбор се вписва в т. 1 от протокола по чл. 271, ал. 3.
След това се  подреждат на отделни купчини:
- контролни разписки с гласове, подадени за кандидатски листи на партии и независими; 
- контролни разписки с гласове с отбелязан вот „Не подкрепям никого“;

- контролни разписки, от които по технически причини не може да се установи вотът (бели разписки, нечетими и други подобни) – ако има такива.
Купчините се преброяват поотделно. Броят на гласовете, подадени за кандидатските листи, се вписва в т. 2, а броят на гласовете с отбелязан вот „Не подкрепям никого“ – в т. 3. 

Броят на контролните разписки, от които по технически причини не може да се установи вотът (бели разписки, нечетими и други подобни) се вписва в т. 4.
Част II се попълва като контролните разписки с гласове, подадени за всяка от кандидатските листи на партии и инициативни комитети, се подреждат на отделни купчини. Разписките от всяка купчинка се броят поотделно. Получените числа се вписват на съответния ред от част II на протокола – срещу съответната кандидатска листа. 

3. Копиране на протоколите на СИК

Копирането се извършва в изборното помещение след попълване на всички данни в протоколите и подписването им от всички членове на СИК. 

Право да получат заверено копие от протоколите (Приложение № 79-ПВР-м и Приложение № 81-ПВР-кп), включително разпечатан екземпляр от протокола с данните от машинното гласуване, при поискване имат кандидатите, членовете на СИК, представителите на партии и инициативни комитети –по един от партия и инициативен комитет, застъпниците – по един за всяка кандидатска листа, наблюдателите – по един за всяка организация, регистрирана като наблюдателска.
Председателят, заместник-председателят и секретарят на СИК подписват копията на протоколите на всяка страница (лист), включително екземпляра от протокола с данните от машинното гласуване, и полагат печата на комисията.

Имената, качеството и другите данни за лицата, получили копия от протокола, се вписват в списъка (Приложение № 75-ПВР). Списъкът се подписва от председателя и секретаря на СИК.

V. ДЕЙСТВИЯ НА СИК В ОСОБЕНИ СЛУЧАИ ИЛИ ПРИ НЕПРЕОДОЛИМИ ВЪНШНИ ОБСТОЯТЕЛСТВА, СВЪРЗАНИ С МАШИННОТО ГЛАСУВАНЕ

Случаи, в които секционната избирателна комисия  НЕ ПОПЪЛВА  формуляр на протокол (Приложение №79-ПВР-м) и формуляр на протокол по чл. 271, ал. 3 (Приложение № 81-ПВР-кп), а ги връща и получава от РИК друг формуляр – Протокол в особени случаи (Приложение № 80-ПВР-кр-х), който ПОПЪЛВА.
1. Случаи, в които  НЕ Е гласувано с хартиени бюлетини:

1.1. машината за гласуване е преустановила работа, но гласуването е продължило на другата машина (за СИК, в които има втора машина);
1.2. машината за гласуване е преустановила работа, но не е имало повече избиратели и не е гласувано с хартиени бюлетини;

1.3. машината за гласуване е работила нормално до края на изборния ден, но не е разпечатала финален протокол.
В случая по т. 1.1 машината за гласуване е преустановила работа, но гласуването е продължило на другата машина, когато в секцията има втора машина, СИК попълва протокол (Приложение № 80-ПВР-кр-х),  както следва:
	Пристъпва се към попълване с думи и с цифри на данните по буква „А“ и данните по т. 1 и 2 от протокола (данни за бюлетините), както следва: 

- в буква „А“ се вписва общият брой на бюлетините, получени в предизборния ден по чл. 215 от ИК, като се вписва числото по т. 4 от протокола за предаване и приемане на изборни книжа и материали на СИК (Приложение № 67-ПВР);

- в т. 1а се вписва броят на бюлетините, унищожени от СИК (за създаване на образци за таблата пред изборното помещение и увредени механично при откъсване от кочана и др.);
- в т. 1б се вписва броят на неизползваните бюлетини. (Тъй като в тази СИК има две машини и до края на изборния ден НЕ се е гласувало с хартиени бюлетини, следва тук да се запише броят на всички останали, с изключение на броя, вписан в т. 1а.)
Тези бюлетини се опаковат поотделно в пакети и се надписват, както следва:
- пакет с надпис „Бюлетини по т. 1а“; 

- пакет с надпис „Неизползвани бюлетини на СИК № …….“.
Запечатаните пакети с бюлетините се подписват от всички членове на СИК и се подпечатват.

След това се преминава към попълване с думи и цифри на данните от  избирателния списък:

- в т. 2 се вписва броят на избирателите в избирателния списък при предаването му на СИК, като за целта се вписва числото по т. 4 от протокола за предаване и приемане на избирателния списък (Приложение № 63-ПВР);

- в т. 3 се вписва броят на избирателите, които СИК е вписала в допълнителната страница (под чертата) на избирателния списък в изборния ден;
- в т. 4 се вписва общият брой на гласувалите избиратели според положените подписи в избирателния списък, включително и подписите в допълнителната страница (под чертата) на избирателния списък; 

- в т. 5, т. 6, т. 7, т. 7.1, т. 7.2 и т. 8 се вписват нули, тъй като в СИК не е гласувано с хартиени бюлетини;
- в т. 9 се вписва броят на контролните разписки от ДЕФЕКТИРАЛАТА машина след тяхното преброяване, като се вписва и идентификационният номер на машината;
- в т. 9.1 се вписва общият брой на контролните разписки, намерени в кутията;
- в т. 9.2 се вписва броят на действителните гласове, подадени за всички кандидатски листи на партии и инициативни комитети;
-в т. 9.3 се вписва броят на действителните гласове с отбелязан вот „Не подкрепям никого“.
- в т. 9.4 се вписва броят на контролните разписки, от които по технически причини не може да се установи вотът, изписан върху тях (когато има такива);
- в т. 10 се вписва броят на действителните гласове, подадени за кандидатската листа на  всяка партия и всеки инициативен комитет.
- в т. 11 се вписва броят на контролните разписки от изправната машина (означена като машина № 2 в протокола), когато тя е издала финален протокол;

В случай че изправната машина  не е издала финален протокол, тогава се вписва броят на контролните разписки, от изправната машина, след тяхното преброяване.
- в т. 11.1 се вписва броят на потвърдените гласове от изправната машина; 
- в т. 11.2 се вписва броят на  действителните гласове, от изправната машина, подадени за всички кандидатски листи на партии и на инициативни комитети;
- в т. 11.3 се вписва броят на  действителните гласове, от изправната машина, подадени с отбелязан вот „Не подкрепям никого“;
- в т. 11.4 се вписва броят на контролните разписки от изправната машина, от които по технически причини не може да се установи вотът, изписан върху тях (когато има такива);
- в т. 12 се вписва броят на действителните гласове от изправната машина, подадени за всяка една партия и всеки инициативен комитет.


В случай по т. 1.2 – машината за гласуване е преустановила работа, но не е имало повече избиратели и не е гласувано с хартиени бюлетини, и в секцията няма втора машина, както и 

В случай по т. 1.3 – машината за гласуване е работила нормално до края на изборния ден, но не е разпечатала финален протокол.

СИК попълва протокол (Приложение № 80-ПВР-кр-х), както следва:
	Пристъпва се към попълване с думи и с цифри на данните по буква „А“ и данните по т. 1 и 2 от протокола (данни за бюлетините), както следва: 

- в буква „А“ се вписва общият брой на бюлетините, получени в предизборния ден по чл. 215 от ИК, като се вписва числото по т. 3 от протокола за предаване и приемане на изборни книжа и материали на СИК (Приложение № 67-ПВР);

- в т. 1а се вписва броят на бюлетините, унищожени от СИК (за създаване на образци за таблата пред изборното помещение и/или увредени механично при откъсване от кочана и др.);
- в т. 1б се вписва броят на неизползваните бюлетини. (Тъй като в тази СИК  до края на изборния ден НЕ се е гласувало с хартиени бюлетини, следва тук да се запише броят на всички останали бюлетини, с изключение на броя, вписан в т. 1а.);
Тези бюлетини се опаковат поотделно в пакети и се надписват, както следва:
- пакет с надпис „Бюлетини по т. 1а“; 

- пакет с надпис „Неизползвани бюлетини на СИК № …….“;

Запечатаните пакети с бюлетините се подписват от всички членове на СИК и се подпечатват.

След това се преминава към попълване с думи и цифри на данните от  избирателния списък:

- в т. 2 се вписва броят на избирателите в избирателния списък при предаването му на СИК, като за целта се вписва числото по т. 4 от протокола за предаване и приемане на избирателния списък (Приложение № 63-ПВР);

- в т. 3  се вписва броят на избирателите, които СИК е вписала в допълнителната страница (под чертата) на избирателния списък в изборния ден;
- в т. 4 се вписва общият брой на гласувалите избиратели според положените подписи в избирателния списък, включително и подписите в допълнителната страница (под чертата) на избирателния списък. 

След това се преминава към попълване с думи и цифри на данните от кутиите.

- в т. 5, т. 6, т. 7, т. 7.1, т. 7.2 и т. 8 се вписват нули, тъй като в СИК не е гласувано с хартиени бюлетини;
- в т. 9 се вписва броят на контролните разписки от ДЕФЕКТИРАЛАТА машина след тяхното преброяване, като се вписва и идентификационният номер на машината;
- в т. 9.1 се вписва общият брой на контролните разписки, намерени в кутията;
- в т. 9.2 се вписва броят на действителните гласове, подадени за всички кандидатски листи на партии и на инициативни комитети;
- в т. 9.3 се вписва броят на действителните гласове с отбелязан вот „Не подкрепям никого“;
- в т. 9.4 се вписва броят на контролните разписки, от които по технически причини не може да се установи вотът, изписан върху тях (когато има такива);
- в т. 10 се вписва броят на действителните гласове, подадени за всяка една кандидатска листа на партия и на инициативен комитет;
- в т. 11 и т. 12  се вписват нули, тъй като в СИК не е имало втора машина.


2. Случаи, в които е гласувано с хартиени бюлетини:

2.1. машината за гласуване е преустановила работа и гласуването е продължило с хартиени бюлетини;
2.2. машината за гласуване е преустановила работа, гласуването е продължило на втората машина, но тя също е преустановила работа и гласуването е продължило с хартиени бюлетини;
2.3. машината/е за гласуване е/са отказала/и в началото на изборния ден и е гласувано само с хартиени бюлетини.
В случая по т. 2.1 – машината за гласуване е преустановила работа и гласуването е продължило с хартиени бюлетини, в секцията няма втора машина, СИК попълва протокол (Приложение № 80-ПВР-кр-х), както следва:
	Пристъпва се към попълване с думи и с цифри на данните по буква „А“ и данните по т. 1 и 2 от протокола (данни за бюлетините), както следва: 

- в буква „А“ се вписва общият брой на бюлетините, получени в предизборния ден по чл. 215 ИК, като се вписва числото по т. 3 от протокола за предаване и приемане на изборни книжа и материали на СИК (Приложение № 67-ПВР);

- в т. 1а се вписва броят на бюлетините, унищожени от СИК (за създаване на образци за таблата пред изборното помещение и/или увредени механично при откъсване от кочана и др.);
- в т. 1б се вписва броят на неизползваните бюлетини.

Тези бюлетини се опаковат поотделно в пакети и се надписват, както следва:
- пакет с надпис „Бюлетини по т. 1а“; 

- пакет с надпис „Неизползвани бюлетини на СИК № …….“.
Запечатаните пакети с бюлетините се подписват от всички членове на СИК и се подпечатват.

След това се преминава към попълване с думи и цифри на данните от  Избирателния списък:

- в т. 2 се вписва броят на избирателите в избирателния списък при предаването му на СИК, като за целта се вписва числото по т. 4 от протокола за предаване и приемане на избирателния списък (Приложение № 63-ПВР);

- в т. 3 се вписва броят на избирателите, които СИК е вписала в допълнителната страница (под чертата) на избирателния списък в изборния ден;
- в т. 4 се вписва общият брой на гласувалите избиратели според положените подписи в избирателния списък, включително и подписите в допълнителната страница (под чертата) на избирателния списък. 

След това се преминава към попълване с думи и цифри на данните от избирателната кутия.

- в т. 5  се вписва общият брой на хартиените бюлетини, намерени в избирателната кутия;
- в т. 6 се вписва броят на недействителните гласове (бюлетини), намерени в избирателната кутия;
- в т. 7 се вписва общият брой на ДЕЙСТВИТЕЛНИТЕ гласове (бюлетини), намерени в избирателната кутия;
- в т. 7.1 се вписва броят на действителните гласове, подадени само за кандидатските листи на партии и на инициативни комитети;
- в т. 7.2 се вписва броят на действителните гласове с отбелязан вот в квадратчето „Не подкрепям никого“;
- в т. 8 се вписва броят на действителните гласове, подадени за всяка една партия и всеки един инициативен комитет;
След това се преминава към попълване с думи и цифри на данните за контролните разписки.
- в т. 9 се вписва броят на контролните разписки от ДЕФЕКТИРАЛАТА машина след тяхното преброяване, като се вписва и идентификационният номер на машината;
- в т. 9.1 се вписва общият брой на контролните разписки, намерени в кутията;
- в т. 9.2 се вписва броят на действителните гласове, подадени за всички кандидатски листи на партии и на инициативни комитети;
- в т. 9.3 се вписва броят на действителните гласове с отбелязан вот „Не подкрепям никого“;
- в т. 9.4 се вписва броят на контролните разписки, от които по технически причини не може да се установи вотът, изписан върху тях (когато има такива);
- в т. 10 се вписва броят на действителните гласове, подадени за кандидатската листа на всяка партия и всеки инициативен комитет;
- в т. 11 и т. 12  се вписват нули, тъй като в СИК не е имало втора машина!



В случая по т. 2.2 – машината за гласуване е преустановила работа, гласуването е продължило на втората машина, но тя също е преустановила работа и гласуването е продължило с хартиени бюлетини; СИК попълва протокол  (Приложение № 80-ПВР-кр-х), както следва:
	Пристъпва се към попълване с думи и с цифри на данните по буква „А“ и данните по т. 1 и 2 от протокола (данни за бюлетините), както следва: 

- в буква „А“ се вписва общият брой на бюлетините, получени в предизборния ден по чл. 215 от ИК, като се вписва числото по т. 3 от протокола за предаване и приемане на изборни книжа и материали на СИК (Приложение № 67-ПВР);

- в т. 1а се вписва броят на бюлетините, унищожени от СИК (за създаване на образци за таблата пред изборното помещение и увредени механично при откъсване от кочана и др.);
- в т. 1б се вписва броят на неизползваните бюлетини. 
Тези бюлетини се опаковат поотделно в пакети и се надписват, както следва:
- пакет с надпис „Бюлетини по т. 1а“; 

- пакет с надпис „Неизползвани бюлетини на СИК № …….“;

Запечатаните пакети с бюлетините се подписват от всички членове на СИК и се подпечатват.
След това се преминава към попълване с думи и цифри на данните от  избирателния списък:
- в т. 2 се вписва броят на избирателите в избирателния списък при предаването му на СИК, като за целта се вписва числото по т. 4 от протокола за предаване и приемане на избирателния списък (Приложение № 63-ПВР);

- в т. 3 се вписва броят на избирателите, които СИК е вписала в допълнителната страница (под чертата) на избирателния списък в изборния ден;
- в т. 4 се вписва общият брой на гласувалите избиратели според положените подписи в избирателния списък, включително и подписите в допълнителната страница (под чертата) на избирателния списък. 

След това се преминава към попълване с думи и цифри на данните от избирателната кутия.

- в т. 5 се вписва общият броя на хартиените бюлетини, намерени в избирателната кутия;
- в т. 6 се вписва броят на недействителните гласове(бюлетини), намерени в избирателната кутия.;
- в т. 7 се вписва общият брой на ДЕЙСТВИТЕЛНИТЕ гласове (бюлетини), намерени в избирателната кутия;
- в т. 7.1 се вписва броят на действителните гласове, подадени само за кандидатските листи на партии и на инициативни комитети;
- в т. 7.2 се вписва броят на действителните гласове, с отбелязан вот в квадратчето „Не подкрепям никого“;
- в т. 8 се вписва броят на действителните гласове, подадени за всяка една партия и всеки инициативен комитет.

След това се преминава към попълване с думи и цифри на данните за контролните разписки.
- в т. 9 се вписва броят на контролните разписки от първата ДЕФЕКТИРАЛА машина след тяхното преброяване, като се вписва и идентификационният номер на машината;
- в т. 9.1 се вписва общият брой на контролните разписки, намерени в кутията;
- в т. 9.2 се вписва броят на действителните гласове, подадени за всички кандидатски листи на партии и на инициативни комитети;
- в т. 9.3 се вписва броят на действителните гласове с отбелязан вот „Не подкрепям никого“;
- в т. 9.4 се вписва броят на контролните разписки, от които по технически причини не може да се установи вотът, изписан върху тях (когато има такива);
- в т. 10 се вписва броят на действителните гласове, подадени за всяка партия и инициативен комитет;
- в т. 11 се вписва броят на контролните разписки от втората ДЕФЕКТИРАЛА машина след тяхното преброяване, като се вписва и идентификационният номер на машината;
- в т. 11.1 се вписва общият брой на контролните разписки, намерени в кутията за втората машина;
- в т. 11.2 се вписва броят на действителните гласове от втората машина, подадени за всички кандидатски листи на партии и инициативни комитети;
- в т. 11.3 се вписва броят на действителните гласове от втората машина с отбелязан вот „Не подкрепям никого“;
- в т. 11.4. се вписва броят на контролните разписки от втората машина, от които по технически причини не може да се установи вотът, изписан върху тях, когато има такива);
- в т. 12 се вписва броят на действителните гласове от втората машина, подадени за всяка партия и инициативен комитет.


В случай по т. 2.3 – машината/е за гласуване е/са отказала/и  още в началото на изборния ден и е гласувано само с хартиени бюлетини. СИК попълва протокол  (Приложение № 80-ПВР-кр-х), както следва:
	Пристъпва се към попълване с думи и с цифри на данните по буква „А“ и данните по т. 1 и 2 от протокола (данни за бюлетините), както следва: 

- в буква „А“ се вписва общият брой на бюлетините, получени в предизборния ден по чл. 215 от ИК, като се вписва числото по т. 3 от протокола за предаване и приемане на изборни книжа и материали на СИК (Приложение № 67-ПВР);
- в т. 1а се вписва броят на бюлетините, унищожени от СИК (за създаване на образци за таблата пред изборното помещение и/или увредени механично при откъсване от кочана и др.);
- в т. 1б се вписва броят на неизползваните бюлетини.
Тези бюлетини се опаковат поотделно в пакети и се надписват, както следва:
- пакет с надпис „Бюлетини по т. 1а“; 

- пакет с надпис „Неизползвани бюлетини на СИК № …….“;

Запечатаните пакети с бюлетините се подписват от всички членове на СИК и се подпечатват.

След това се преминава към попълване с думи и цифри на данните от  избирателния списък:
- в т. 2 се вписва броят на избирателите в избирателния списък при предаването му на СИК, като за целта се вписва числото по т. 4 от протокола за предаване и приемане на избирателния списък (Приложение № 63-ПВР);

- в т. 3 се вписва броят на избирателите, които СИК е вписала в допълнителната страница (под чертата) на избирателния списък в изборния ден;
- в т. 4 се вписва общият брой на гласувалите избиратели според положените подписи в избирателния списък, включително и подписите в допълнителната страница (под чертата) на избирателния списък. 

След това се преминава към попълване с думи и цифри на данните от избирателната кутия за хартиените бюлетини.
- в т. 5 се вписва общият броя на хартиените бюлетини, намерени в избирателната кутия;
- в т. 6 се вписва броят на недействителните гласове (бюлетини), намерени в избирателната кутия;
- в т. 7 се вписва общият брой на ДЕЙСТВИТЕЛНИТЕ гласове (бюлетини), намерени в избирателната кутия;
- в т. 7.1 се вписва броят на действителните гласове, подадени само за кандидатските листи на партии и инициативни комитети;
- в т. 7.2 се вписва броят на действителните гласове с отбелязан вот в квадратчето „Не подкрепям никого“;
- в т. 8 се вписва броят на действителните гласове, подадени за всяка една партия и всеки един инициативен комитет;
- в т. 9, т. 10, т. 11, т. 12 се вписват нули, тъй като в СИК не е гласувано с машини и няма контролни разписки.


3. Преброяване на бюлетините (гласовете) от гласуването с хартиени бюлетини.
Само СИК е компетентна да установи кой глас е действителен или не, като присъстващите лица не могат да се намесват в работата на СИК при установяване на резултата от гласуването.
Действията на СИК са следните:

СИК отваря избирателната кутия с надпис „Хартиени бюлетини“. Бюлетините се изваждат една по една от определения от СИК член на комисията и се поставят с лицевата страна надолу. Когато е включена втора избирателна кутия с надпис „Хартиени бюлетини“, тя се отваря и бюлетините се изваждат и преброяват заедно с бюлетините от първата. В случай че в избирателната кутия с надпис „Хартиени бюлетини“ се намерят контролни разписки от машинното гласуване, те се отделят и след това се преброяват заедно с контролните разписки от машинното гласуване.

Определеният член на СИК показва всяка хартиена бюлетина, така че да се вижда отбелязаният вот, включително и от камерата за видеонаблюдение и едновременно обявява високо и ясно номера на кандидатската листа, съответно гласът „Не подкрепям никого“. Хартиените бюлетини се подреждат, като за всяка кандидатска листа се прави отделна купчинка. Правят се още две купчинки – една с гласовете „Не подкрепям никого“ и една купчинка от недействителните гласове. В случай на недействителна хартиена бюлетина, тя се показва и се обявява причината за недействителността ѝ.
Недействителни са гласовете (бюлетините), когато:
- бюлетината не е по установен образец;
- на гърба на бюлетината няма два печата на СИК;
- вотът на избирателя е отбелязан със знак, различен от „Х“ или „V“;
- върху квадратчето в бюлетината знакът „Х“ или „V“ не е отбелязан с химикалка, пишеща със син цвят;
- върху бюлетината има отбелязване в повече от едно квадратче (на партия, независим кандидат или в квадратчето „Не подкрепям никого“);
- знакът „Х“ или „V“ засяга повече от едно квадратче за гласуване, така че не може да се определи еднозначно вотът на избирателя;
- върху бюлетината има вписани символи като букви, цифри и други знаци;
- в бюлетината няма отбелязан вот на избирателя (празна бюлетина).
При спор относно действителността или недействителността на някой глас СИК приема писмено решение с поименно гласуване, като случаят се описва в протокол. Протоколът се прилага към протокола на СИК, като на гърба на хартиената бюлетина се отбелязват номерът на решението, основанието за недействителност и се подписва от председателя и секретаря.
Хартиените бюлетини от всяка купчинка за кандидатска листа се броят поотделно. Когато за кандидатска листа няма нито един действителен глас, се записва словом и цифром „нула“ „0“.
VI. ДЕЙСТВИЯ НА СИК СЛЕД ПОПЪЛВАНЕ НА ПРОТОКОЛИТЕ 

1. Предаване на машината за гласуване
СИК извършва следните действия:

1.1. Преди предаване на машината за гласуване, СИК проверява дали са извадени от нея и поставени в пликове по установения ред двете флашпамети;
1.2. Батерията за резервно захранване на машината не се поставя в куфара, а се предава отделно на представител на „Сиела Норма“ АД, който следва да я опакова по начин, който гарантира нейното надеждно съхранение и транспортиране;
1.3. Преди предаването на машината за гласуване членовете на СИК и техникът на „Сиела Норма“ АД подписват констативен протокол за наличните компоненти в куфара (Приложение 3а към методическите указания). В констативния протокол се вписва номерът на пломбата, с която техникът следва да пломбира куфара след затварянето му. Констативният протокол се съставя в четири еднообразни екземпляра – един за СИК, два за „Сиела Норма“ АД, а четвъртият екземпляр се поставя в куфара, преди да се пломбира;
1.4. Членове на СИК предават на представител на „Сиела Норма“ АД пломбирания куфар със специализираното устройство за машинно гласуване, като подписват протокол за предаване и приемане (Приложение 3 от методическите указания). Протоколът се съставя и подписва в три еднообразни екземпляра – един за СИК и два за „Сиела Норма“ АД.
2. Опаковане на изборните книжа, контролните разписки и бюлетините

Всяка СИК разполага със следните пликове и чували:
- Плик с надпис „Плик № 1-ПВР – списъци на СИК № …“

- Плик с надпис „Плик № 2-ПВР – протоколи на СИК № …“

- Плик с надпис „Плик № 3-ПВР – книжа на СИК № …“

- бял чувал;
- черен чувал;
Действия по опаковането:

Пликове № 1, № 2 и № 3 се подписват и подпечатват с печата на СИК от членовете на СИК преди поставянето на книжата в тях. Върху пликовете се изписва пълният 9-цифрен номер на секцията.
В „Плик № 1-ПВР – „Списъци на СИК № …“ се поставят:

1. Избирателният списък (Приложение № 9-ПВР);
2. Декларации и удостоверения, приложени към избирателния списък;
3. Списъкът на заличените лица (Приложение № 16-ПВР);
4. Списъкът за допълнително вписване на придружителите (Приложение № 62-ПВР).
В „Плик № 2-ПВР – „Протоколи на СИК № …“ се поставят:

1. Попълненият и подписан протокол на СИК с резултатите от гласуването (Приложение № 79-ПВР-м);
2. Попълненият и подписан протокол на СИК по чл. 271, ал. 3 (Приложение № 81-ПВР-кп);
3. Финалният протокол от машината – 3 бр;
4. Запечатаните прозрачни пликове с двете флашпамети;
5. Запечатаният прозрачен плик с петте смарт карти;
6. Протоколът за предаване и приемане на изборни книжа и материали (Приложение № 67-ПВР);
7. Протоколите за приемане и предаване на специализираното устройство за машинно гласуване (приложения 2 и 3 към методическите указания);

8. Ксерокопие на черновите на протоколите на СИК;  
9. Констативният протокол (Приложение 3а към методическите указания);
10. Първите два екземпляра от описа (Приложение 7 – към методическите указания), а третият екземпляр се поставя в белия чувал.
Когато има съставени някои от следните документи:

*когато СИК е върнала протокол (Приложение № 79-ПВР-м) и протокол (Приложение № 81-кп) и е попълнила и подписала протокол в особените случаи (Приложение № 80-ПВР-кр-х), в Плик № 2 се поставя само протокол (Приложение № 80-ПВР-кр-х);
11. Протоколът (Приложение 6 от методическите указания) за предаване на формуляр на протокол (Приложение № 81-ПВР-кр-х) – в случай че такъв е бил предаден на СИК, която е върнала формуляр на протокол (Приложение № 79-ПВР-м) и формуляр на протокол по чл. 271, ал. 3 (Приложение № 81-кп);
12. Протоколът за предаване на сгрешен формуляр и приемане на нов формуляр на протокол на СИК, ако е съставен такъв при сгрешен протокол (Приложение № 73-ПВР);

13. Протоколът с решението на СИК при оспорване действителността или недействителността на някой глас, ако е гласувано с хартиени бюлетини и ако има съставени такива;
14. Особеното мнение на член на СИК, който не е съгласен с отразените в протокола резултати от гласуването, ако има съставени такива.
В „Плик № 3-ПВР – „Книжа на СИК № …“ се поставят:
1. Разписката за текущо състояние, началният протокол от машината, системната разписка и ПИН-кодът, поставени в пакет;
2. Черновата на протокола на СИК;
3. Протоколът за предаване и приемане на избирателния списък (Приложение № 63-ПВР);
4. Списъкът на лицата, получили копие от протоколите на СИК (Приложение № 75-ПВР);
5. Постъпилите жалби и сигнали и протоколите с решенията по тях (само ако има такива);
6. Други протоколи на СИК, извън поставените в Плик № 2-ПВР (само ако има такива);
7. Неизползвани образци на декларации (Приложение № 23-ПВР);
8. Печатът на СИК (поставя се, след като се подпечатат всички хартиени ленти, необходими за опаковането).
В БЕЛИЯ ЧУВАЛ се поставят изброените по-долу изборни книжа, които се опаковат поотделно и се запечатват с хартиена лента, която се подпечатва с печата на СИК и се подписва от всички членове на комисията:

1. Пакет с надпис „Контролни разписки от машинно гласуване, намерени в кутията“;
2. Пакет с надпис „Ролки неизползвана специализирана хартия“;
3. Пакет с надпис „Хартиени бюлетини, намерени в избирателната кутия“, ако е гласувано в СИК с хартиени бюлетини;
4. Пакет с надпис „Кочани от бюлетините“, с които е гласувано, ако е гласувано в СИК с хартиени бюлетини;
5. Плик с отрязъци с номерата на хартиените бюлетини, ако е гласувано в СИК с хартиени бюлетини;
6. Протоколът за маркиране на печата на СИК (Приложение № 72-ПВР);
7. Третият екземпляр на съставения от СИК опис – Приложение 7 към методическите указания.
Белият чувал с книжата се завързва. Около възела на белия чувал се залепва хартиена лента с изписани върху нея пълният 9-цифрен номер на секцията и собствено и фамилно име на всички членове на СИК. Хартиената лента се подпечатва с печата на СИК и подписва от всички членове на СИК. При залепването на хартиената лента да не се използва тиксо. Върху белия чувал се залепва хартиен етикет с надпис: „Избори за президент и вицепрезидент на 25 октомври 2026 г.“ и пълният 9-цифрен номер на секцията. При невъзможност да бъде залепен хартиен етикет, надписът може да бъде изписан и с маркер върху белия чувал.
Под хартиената лента на белия чувал се поставя и затяга до края пломба за сигурност с номер, вписан в т.12 на протокола за предаване и приемане на изборните книжа и материали (Приложение № 67-ПВР).
В ЧЕРНИЯ ЧУВАЛ се поставят:

1. Пакет с надпис „Бюлетини извън избирателната кутия“ (неизползвани бюлетини);
2. Кутия за отрязъците с номерата на хартиените бюлетини;
3. Неизползвани хартиени ленти;
4. Химикалки, маркери, линийки, лепило;
5. Други помощни и технически материали.
След приключване на изброените по-горе действия председателят на СИК изключва устройството за видеонаблюдение, след което устройството за видеонаблюдение заедно със стойката, зарядното устройство и инструкцията с QR кода се опаковат в пакет, върху който се поставя надпис „Устройство за видеонаблюдение на СИК № …“. Пакетът се подписва от членовете на СИК и се подпечатва с печата на СИК.
3. Транспортиране на изборните книжа и материали след обявяване на резултатите от гласуването в секцията
Книжата и материалите се транспортират от секцията (изборното помещение) до РИК и общината със специално организиран транспорт. Транспортното средство се осигурява от кмета на общината. Няколко съседни СИК могат да бъдат обслужени от едно транспортно средство.
Действия на СИК:

Председателят, зам.-председателят и секретарят, а при отсъствие на някого от тях – член на СИК, предложени от различни партии и коалиции, заминават за РИК, като носят със себе си:

1. Запечатания Плик № 1-ПВР;
2. Запечатания Плик № 2-ПВР;
3. Запечатания Плик № 3-ПВР;
4. Запечатания Бял чувал.
Черният чувал не се носи в РИК, а се предава на място в избирателната секция на общинската администрация или по ред, определен от общинската администрация, както и Пакетът с надпис „Устройство за видеонаблюдение на СИК № …“, който НЕ се поставя в черния чувал.
Забранява се на членовете на СИК да пренасят протоколите, бюлетините, изборните книжа и други материали на други места освен в РИК и в общината. 
VII. ПРЕДАВАНЕ НА ИЗБОРНИТЕ КНИЖА И МАТЕРИАЛИ
1. Предаване от СИК на РИК

Извършват се следните действия:

Председателят, зам.-председателят и секретарят, а при отсъствие на някой от тях – член на СИК, предложени от различни партии и коалиции,  предават на РИК следното:

- Запечатания Плик № 1-ПВР;
- Запечатания Плик № 2-ПВР.
РИК проверява целостта и съдържанието на пликовете, след което:

1. Сверява фабричния номер на протокола на СИК (Приложение № 79-ПВР-м) с резултатите от гласуването и на Протокола по чл. 271, ал. 3 (Приложение № 81-ПВР-кп) или на протокола в особени случаи (Приложение № 80-кр-х) с номерата, вписани в екземпляра на протокола за предаване и приемане на изборни книжа и материали, или в протокола за предаване на сгрешен формуляр и приемане на нов формуляр на протокол на СИК (ако е съставен такъв при сгрешен протокол) или с  протокола за предаване на формуляр на протокол (Приложение № 80-кр-х) (ако е съставен такъв протокол).

2. При установяване на липса или несъответствие на изборни книжа и материали в Плик № 1-ПВР, в Плик № 2-ПВР членовете на СИК и РИК съвместно установяват причините и случаят се описва в протокол – Приложение 8 към методическите указания. Протоколът се подписва от тримата членове на СИК и от поне трима членове на РИК и се поставя в плика, от който е липсата или несъответствието. 
3. Изважда от „Плик № 2-ПВР – Протоколи на СИК № …“ първия екземпляр на описа на книжата (Приложение № 7 към методическите указания) в белия чувал, който опис остава в РИК за предаване на ЦИК, а вторият екземпляр на описа остава в плика, предназначен за общинската администрация.
4. Когато РИК установи, че фабричният номер на представен протокол съответства на получения от СИК протокол, го предава на членовете на СИК за въвеждане на данните в изчислителния пункт към РИК. 
5. Изважда от „Плик № 2-ПВР – Протоколи на СИК № …“ двата запечатани плика с двете флашпамети, запечатания плик с петте смарткарти и финалния протокол – 3 бр. протокол от машинното гласуване, 2 бр. от които остават в РИК за предаване на ЦИК и на областната администрация, а третият се предава в общинската администрация. 

6. Данните от машинното гласуване се прехвърлят от флашпаметите в изчислителния пункт на РИК. За целта се предава едната флашпамет от машинното гласуване, предназначена за изчислителния пункт за прехвърляне на данните от машинното гласуване. Представителите на СИК проследяват прехвърлянето на данните от записващото техническо устройство от машинното гласуване в изчислителния пункт  на РИК. 
7. Оператор в ИП към РИК след верификация от системата разпечатва съдържанието на флашпаметта, като данните от записващото техническо устройство се сверяват с данните от протокола от машинното гласуване, който е неразделна част от протокола на секционната избирателна комисия. Разпечатката със съдържанието на флашпаметта се подписва от оператор, представител на СИК и РИК. Ако в секцията е гласувано на две машини, действието се повтаря.
8. След въвеждане на секционния протокол операторът издава разписка, която съдържа числовите данни от протокола. След сверяване с числата от оригиналния протокол разписката се подписва от представители на РИК, СИК и изчислителния пункт.
9. Секционният протокол се предава на РИК НЕРАЗПЛАСТЕН. Протоколите на СИК се разпластяват от РИК едва след прехвърляне/въвеждане на данните в изчислителния пункт към РИК.
10. В случай че и двете флашпамети от машината за гласуване не могат да бъдат разчетени, в РИК се събира цялата СИК и заедно с РИК извършват ново преброяване на гласовете чрез преброяване на контролните разписки (и бюлетините, ако в СИК е гласувано и с бюлетини), като данните се вписват в Протокол в особени случаи (Приложение № 81-кр-х), който получават на място от РИК. За целта РИК взема нарочно решение за отваряне на белия чувал, в който се намират контролните разписки и бюлетините. След извършване на ново преброяване на гласовете контролните разписки (и бюлетините) се опаковат и отново се поставят в белия чувал, след което чувалът се завързва, надписва и се пломбира с пломба за сигурност, предоставена от РИК. Процедурата се прилага и в случай че в секцията се е гласувало на две машини и данните на едната не могат да бъдат разчетени.
11. Когато РИК установи, че фабричният номер на представен протокол не съответства на получения от СИК протокол, както и когато РИК установи съществено несъответствие във вписаните в протокола данни, което не може да се отстрани от тримата приносители на протокола, в РИК се събира цялата СИК и заедно с РИК извършват ново преброяване на гласовете чрез преброяване на контролните разписки (и бюлетините, ако в СИК е гласувано и с бюлетини). За целта РИК взема нарочно решение за отваряне на белия чувал, в който се намират контролните разписки (и бюлетините). След извършване на ново преброяване на гласовете контролните разписки (и бюлетините) се опаковат и отново се поставят в белия чувал, след което чувалът се завързва, надписва и се пломбира с пломба за сигурност, предоставена от РИК. За случаите, в които в такава секция е гласувано с машина/и, се попълва Протокол в особени случаи (Приложение № 81-кр-х).
12. Когато РИК установи очевидни фактически грешки в секционния протокол, тя го връща на представителите на СИК за отстраняването им.
13. Първият и вторият екземпляр от всеки протокол, предназначени за РИК и ЦИК, остават в РИК, а третият индигиран екземпляр, предназначен за общинската администрация, се поставя в „Плик № 2-ПВР – Протоколи на СИК № …“.
14. РИК връща на представителите на СИК „Плик № 2-ПВР – Протоколи на СИК № …“ заедно с третия финален протокол от машинното гласуване, предназначен за общинската администрация за предаване на комисията по чл. 287, ал. 7 ИК в общината. Плик № 2-ПВР не се запечатва.
В РИК остават:

1. „Плик № 1-ПВР – Списъци на СИК № …“ за предаване на ТЗ на ГД ГРАО за проверка.
2. Първият (бял) екземпляр на протокола на СИК (Приложение № 79-ПВР-м) за предаване на ЦИК.

3. Финален протокол от машинното гласуване, за предаване на ЦИК.

4. Първият (бял) екземпляр на протокола по чл. 271, ал. 3 (Приложение № 81-ПВР-кп), за предаване на ЦИК.

5. Първият бял екземпляр на Протокола в особени случаи (Приложение № 80-ПВР-кр-х) за предаване на ЦИК( ако има такива).
6. Първият екземпляр на описа на книжата, поставени в белия чувал.
7. Два броя флашпамети и 5-те смарткарти за предаване на ЦИК, като запечатаните флашпамети с надпис „Флашпамет от машина с идентификационен № … на СИК № … за ЦИК“ и надпис „Флашпамет от машина с идентификационен № … на СИК № … за ИП“ се опаковат поотделно.

8. Вторият индигиран екземпляр на Протокола на СИК (Приложение № 79-ПВР-м), предназначен за РИК.

8.1. Финален протокол от машинното гласуване, предназначен за РИК.
9. Вторият индигиран екземпляр на Протокола по чл. 271, ал. 3 (Приложение № 81-ПВР-кп), предназначен за РИК.

10. Вторият индигиран екземпляр на Протокола в особени случаи (Приложение № 80-ПВР-кр-х), предназначен за РИК (ако има такива).
2. Предаване от СИК на общинската администрация

Извършват се следните действия:

2.1.Тримата членове на СИК предават в общинската администрация на комисия от длъжностни лица, определена по реда на чл. 287, ал. 7 ИК със заповед на кмета на общината, следното:

- Предаденият от РИК незапечатан Плик № 2-ПВР заедно с третия финален протокол от машинното гласуване, предназначен за общинската администрация;
- Запечатаният Плик № 3-ПВР;
- Запечатаният Бял чувал с поставена пломба за сигурност.
2.2. При приемане от всяка СИК на белия чувал, Плик № 2-ПВР, Плик № 3-ПВР и пакет с „Устройство за видеонаблюдение на СИК № …“ комисията по чл. 287, ал. 7 ИК в общината проверява:
2.3. Съдържанието на пакета с устройството за видеонаблюдение, който трябва да съдържа: устройството, стойката, зарядното устройство и инструкцията с QR кода.
2.4. Целостта на белия чувал.

Чувал с нарушена цялост (скъсана лента, повредена пломба за сигурност, пробит и др. повреди), без да се отваря, се поставя в нов бял чувал, осигурен от общинската администрация. Новият бял чувал се завързва. Около възела на новия чувал се залепва хартиена лента с изписани върху нея пълният 9-цифрен номер на секцията и собствено и фамилно име на тримата членове на СИК. Хартиената лента се подписва и от тримата членове на СИК. При залепването на хартиената лента да не се използва тиксо. Чувалът се пломбира с пломба за сигурност, предоставена от комисията по чл. 287, ал. 7 ИК. 

2.5. Целостта на „Плик № 3-ПВР – Книжа на СИК № …“.

Плик с нарушена цялост (разпечатан, скъсан и др. повреди), без да се отваря, се поставя в нов плик, осигурен от общинската администрация. Новият плик се запечатва с тиксо и се подпечатва и подписва от членовете на комисията по чл. 287, ал. 7 ИК.
2.6. Съдържанието на  Плик № 2-ПВР се проверява за наличието на книжата в него, след което пликът се запечатва с тиксо и се подпечатва и подписва от членовете на комисията по чл. 287, ал. 7 ИК.
2.7. Случаите на нарушена цялост и/или липси на предадените бял чувал и пликове се описват в протокол – Приложение 9 към методическите указания. Протоколът се поставя в Плик № 2-ПВР преди запечатването му.

2.8. За предаването на белия чувал, Плик № 2-ПВР и Плик № 3-ПВР членовете на СИК и комисията по чл. 287, ал. 7 ИК съставят протокол по образец (Приложение № 74-ПВР) от изборните книжа. В т. 1 на протокола задължително се вписва номерът на пломбата за сигурност, поставена на белия чувал. Протоколът се подписва от тримата членове на СИК и от всички членове на комисията по чл. 287, ал. 7 ИК и се поставя в Плик № 2-ПВР преди запечатването му.

СИК предават изборните книжа и материали не по-късно от 24 часа от приключване на гласуването. 
ПРИЛОЖЕНИЯ:
Приложение 1

ПРОТОКОЛ

№ …..

Днес, .......................... г., в …….. ч., в изборното помещение, намиращо се на ..... етаж на сградата, находяща се на ул. ............................................................, гр./с. ......................................................................., адм. район ..........................., община .................................................., област ............................................, се проведе заседание на СИК № …………….…., на което присъстваха:

1. ..............................................................................., председател

2. ..............................................................................., зам.-председател

3. ................................................................................, секретар

4. ................................................................................., член

5. ................................................................................., член

6. ................................................................................., член

7. ................................................................................., член

8. ................................................................................., член

9. .................................................................................., член

като се взе следното

РЕШЕНИЕ:

...............................................................................................................................

............................................................................................................................................................................................................................................................................
Гласували „за“ ......................., 

„против” ............................

(описват се имената на членовете на СИК гласували „за“)

(описват се имената на членовете на СИК гласували „против“)

Когато „за“ приемане на решението са гласували по-малко от 2/3 от присъстващите членове на СИК, е налице решение за „ОТХВЪРЛЯНЕ“ по смисъла на чл. 99, ал. 3, изр. второ ИК.

Час на приемане: ............................

Председател: ................................

Секретар: .....................................

Приложение 2

П Р О Т О К О Л

за приемане на специализирано устройство за

машинно гласуване

Днес, ..................................... г., в .............. часа, секционната избирателна комисия в избирателна секция № ................................, община …………………………., ПРИЕ от представител на „Сиела Норма“ АД куфар, пломбиран с пломба № …………….……, с етикет с номера и адреса на секцията. 
(Ако номерът на куфара не съответства на номера на секцията, не се отваря куфарът, не се подписва приемно-предавателен протокол, съставя се констативен протокол за установеното несъответствие, за което незабавно се уведомява РИК, която уведомява ЦИК. По същия начин се процедира, когато има несъответствие между идентификационния номер на машината и номера на куфара.)
Куфарът съдържа следното:

1. машина за гласуване с идент. № ……………………………………….. с поставени пломби на съответните отделения с прегради (странични капаци, прикрепени към машината) към нея, захранващ кабел с адаптер, като отделението с два броя флашпамети е запечатано с пломба № ……….. – отделението не се разпечатва до края на изборния ден;

2. батерия за резервно захранване на машината и кабел за свързване на батерията с машината;

3. пет броя смарткарти (2 броя за членовете на СИК и 3 броя за избирателите);

4. запечатан плик с ПИН-код;

5. един брой електрически удължител;

6. резервни пломби за запечатване на СУЕМГ ……… бр. с номера ……. …………………………………………………………………………………………...
Специализираното устройство за машинно гласуване беше инсталирано, оборудвано и тествано.

КОГАТО В СИК ИМА 2 МАШИНИ, ТАКЪВ ПРОТОКОЛ ОТДЕЛНО СЕ ПОПЪЛВА И ПОДПИСВА И ЗА ВТОРАТА МАШИНА !!!

Председател на СИК:


            За „Сиела Норма“ АД:

…………………………


…………………………………….

Секретар на СИК:

…………………………




Приложение 3

П Р О Т О К О Л

за предаване на специализирано устройство за

машинно гласуване

Днес, ..................................... г., в .............. часа, секционната избирателна комисия в избирателна секция № ................................, община …………………………., ПРЕДАДЕ на представител на „Сиела Норма“ АД следното:

1. машина за гласуване идент. № …………………………………….. пломбирана с пломба № ……………………;

2. батерия за резервно захранване на машината.

Батерията за резервно захранване на машината не се поставя в куфара, а се предава отделно на представителя на „Сиела Норма“ АД.

КОГАТО В СИК ИМА 2 МАШИНИ, ТАКЪВ ПРОТОКОЛ ОТДЕЛНО СЕ ПОПЪЛВА И ПОДПИСВА И ЗА ВТОРАТА МАШИНА !!!

Председател на СИК:



За „Сиела Норма“ АД:

…………………………


……………………………………..

Секретар на СИК:

…………………………

Приложение 3а
КОНСТАТИВЕН ПРОТОКОЛ

Днес, ..................................... г., в .............. часа, представител на „Сиела Норма“ АД и секционната избирателна комисия в избирателна секция № ......................................, община …………………………….., направиха преглед на комплектовката на СУЕМГ идент. № …………………………………………, като констатираха, че към СУЕМГ се съдържат следните компоненти:

· Два броя ограничители за поверителност (паравани).

· Захранващ кабел тип F – 230V с щепсел шуко и конектор IEC C13.

· Захранващ кабел 24V с букса и адаптер 230/24V.

· Кабел за свързване на СУЕМГ и акумулаторна батерия.

· Удължител със стандартен щепсел и контакт с дължина 10 метра.

Липсващи компоненти: ………………………………………………………………………………………

………………………………………………………………………………………

………………………………………………………………………………………

След извършения преглед на комплектовката на СУЕМГ е поставена пломба № ………………………………………

Представител на СИК:



За Изпълнителя:

…………………………


……………………………………..

КОГАТО В СИК ИМА 2 МАШИНИ, ТАКЪВ ПРОТОКОЛ ОТДЕЛНО СЕ ПОПЪЛВА И ПОДПИСВА И ЗА ВТОРАТА МАШИНА !!!

Констативният протокол се съставя в четири еднообразни екземпляра – един за СИК, два за „Сиела Норма“ АД, а четвъртият екземпляр се поставя в куфара, преди да се пломбира.
Приложение 4

КОНСТАТИВЕН ПРОТОКОЛ

Днес, ..................... г., в .............. часа, секционната избирателна комисия в избирателна секция № ................................, община …………………………., констатира следното:

1. Специализираното устройство за машинно гласуване с идентификационен № ………………………..…. не стартира/спря работа в ….... ч.

2. Колцентърът на „Сиела Норма“ АД е уведомен за спирането на гласуването с машина и за искането да дойде техник за подписване на констативен протокол в ……… ч.

3. Техникът на „Сиела Норма“ АД е уведомен за спирането на гласуването с машина и за искането да дойде за подписване на констативен протокол в ……… ч.

4. Техникът на „Сиела Норма“ АД …………………………………………. 

                 (три имена)

пристигна в …..… ч.

5. Повредата е отстранена и гласуването с машината продължи в …..… ч. (В случай че повредата не е отстранена, се попълва Приложение 5.)
Председател на СИК:

…………………………

Секретар на СИК:

…………………………

Причина за спирането (попълва се от техника на „Сиела Норма“ АД): ……………………………………………………………………………………………………………………………………………………………………………………

За „Сиела Норма“ АД:

……………………….

В случай че след уведомяването техникът не пристигне или не подпише протокола, това обстоятелство се отбелязва:

………………………………………………………………………………………

………………………………………………………………………………………

Приложение 5

ПРОТОКОЛ

за наличие на предпоставки по чл. 269 ИК

Днес, ..................... г., в .............. часа, секционната избирателна комисия в избирателна секция № ................................, община …………………………., констатира следното:

1. Специализираното устройство за машинно гласуване с идентификационен № ……………………………. не стартира/спря работа в …………….. ч.

2. Секционната избирателна комисия уведоми техника на „Сиела Норма“ АД и състави констативен протокол (Приложение 4 към методическите указания).

3. Повредата не е отстранена поради следните причини: ………………..  ………………………………………………………………………………………….……………………………………………………………………………………………………………………………………………………………………………………
4. Районната избирателна комисия е уведомена в ……… ч. за наличие на предпоставки за преустановяване на машинното гласуване при условията на чл. 269 ИК.

Председател на СИК:

…………………………

Секретар на СИК:

…………………………

Приложение 6

Избирателна секция №

	
	
	
	
	
	
	
	
	


ПРОТОКОЛ

за приемане на формуляр на Протокол на СИК (Приложение № 79-ПВР-м) и формуляр на Протокол по чл. 271, ал. 3 ИК (Приложение № 81-ПВР-кп)

и предаване на СИК на формуляр на Протокол в особени случаи 

(Приложение № 80-ПВР-кр-х)

Днес, ......................... г., в .............. часа, секционната избирателна комисия в избирателна секция № ................................., населено място ……………………………………, кметство ……….......................................,  община ……………………..........................., адм. район ……………………….…, район ......-........................................, предаде на Районната избирателна комисия формулярите на Протокол на СИК (Приложение № 79-ПВР-м) и Протокол по чл. 271, ал. 3 ИК (Приложение № 81-ПВР-кп) и получи от Районната избирателна комисия формуляр на Протокол на СИК (Приложение № 80-ПВР-кр-х) за установяване на резултатите от гласуването за президент и вицепрезидент на републиката на 25 октомври 2026 г.

	1.
	Формуляр на Протокол на СИК

(Приложение № 79-ПВР-м)
	Фабричен № на сгрешения формуляр
	……………………..

	2.
	Формуляр на Протокол по чл. 271, ал.3

(Приложение № 81-ПВР-кп)
	Фабричен № на новия формуляр
	……………………..


	1.
	Формуляр на Протокол на СИК

(Приложение № 80-ПВР-кр-х)
	Фабричен № на сгрешения формуляр
	……………………..


Забележка: ………………………………………………………………………………………………… …………………………………………………………………………………………………
Председател на СИК:……..........


Определен от РИК член: ……………

Зам.-председател на СИК: ………..

Секретар на СИК: ……………

Представител на общинската администрация:............................

Този протокол се изготвя в три екземпляра – за СИК, за РИК и за ЦИК.
Формулярите на протокол на СИК (Приложение № 79-ПВР-м) и протокол по чл. 271, ал. 3 ИК (Приложение № 81-ПВР-кп) остават в РИК за предаване на областната администра.
Екземплярът на този протокол за ЦИК се предава на ЦИК заедно с протоколите на СИК и РИК.
Приложение 7

ОПИС

на книжата, поставени в белия чувал

Днес, ……………2026 г., в ............ часа, долуподписаните членове на СИК № …………………
Поставихме в БЕЛИЯ чувал следното:
1. пакет с надпис „Контролни разписки“;
2. пакет с надпис „Ролки неизползвана специализирана хартия“;
3. пакет с надпис „Хартиени бюлетини, намерени в избирателната кутия“   
(когато такива са използвани в изборния ден);
4. пакет с надпис „Кочани от бюлетините“, с които е гласувано;

5. плик с отрязъци с номерата на бюлетините;

6. протокола за маркиране на печата на СИК (Приложение №…..ПВР);
Трите имена и подписи:

Членове на СИК № .....................................

1. ...................................................................

2. ...................................................................

3. ...................................................................

4. ...................................................................

5. ...................................................................

6. ...................................................................

7. ...................................................................

8. ...................................................................

9. ...................................................................

Третият екземпляр на описа се поставя в белия чувал. Първите два екземпляра на описа се поставят в Плик № 2-ПВР, като единият екземпляр е за РИК, а другият – за комисията по чл. 287, ал. 7 ИК в общинската администрация.
Приложение 8

КОНСТАТИВЕН ПРОТОКОЛ
Днес, …………….2026 г., долуподписаните членове на РИК и членове на СИК  № ……………………….

Констатирахме следните липси/несъответствия на изборни книжа и материали в „Плик № 1-ПВР – Списъци на СИК № …..................“, съответно в „Плик № 2-ПВР – Протоколи на СИК № …...............“, 

(Описва се кои изборни книжа и материали липсват, какви несъответствия в книжата има в съответния плик и причините за това, съответно кои материали не се намират в пакета)

..................................................................................................................

..................................................................................................................

..................................................................................................................

..................................................................................................................

..................................................................................................................

..................................................................................................................

..................................................................................................................

Трите имена и подписи:

Членове на СИК № .....................................

1. ...................................................................

2. ...................................................................

3. ...................................................................

Членове на РИК

1. ...................................................................

2. ...................................................................

3. ...................................................................

Протоколът се поставя в плика, за който са установени липсите/несъответствията на изборните книжа и материали. 

Приложение 9

КОНСТАТИВЕН ПРОТОКОЛ
Днес, ………..2026 г., долуподписаните членове на СИК № .....................

и членове на комисия по чл. 287, ал. 7 ИК в общинската администрация
Констатирахме, че БЕЛИЯТ чувал на СИК е с нарушена цялост, съответно констатирахме, че „Плик № 3-ПВР – Книжа на СИК № ….........“ е с нарушена цялост, съответно установихме липса на изборни книжа в „Плик № 2-ПВР – Протоколи на СИК № ….........“, съответно установихме липси в пакета с „Устройство за видеонаблюдение на СИК“.
(Описва се в какво се състои нарушената цялост – скъсана лента, пробит чувал, разпечатан Плик № 3-ПВР и др. повреди, съответно кои изборни книжа не се намират в Плик № 2-ПВР, съответно кои принадлежности към видеоустройството липсват)
..................................................................................................................

..................................................................................................................

..................................................................................................................

..................................................................................................................

..................................................................................................................

..................................................................................................................

..................................................................................................................

Трите имена и подписи:

Членове на СИК № .....................................

1. ...................................................................

2. ...................................................................

3. ...................................................................

Членове на комисия от общинската администрация

1. ...................................................................

2. ...................................................................

3. ...................................................................

..….................................................................

Протоколът се поставя в „Плик № 2-ПВР – Протоколи на СИК № …“, след което пликът се запечатва.
